Pjemontas

Pjemontas () – regionas šiaurės vakarų Italijoje. Vakaruose ribojasi su Prancūzija, šiaurės vakaruose su Aostos slėniu, šiaurėje su Šveicarija, rytuose su Lombardija ir Emilija-Romanija bei pietuose su Ligūrija. Regione gyvena 4,2 milijonai gyventojų, sostinė – Turinas.

Krašto pavadinimas italų kalba reiškia „priekalnės, papėdė“.

 Geografija 
Pjemonto šiaurę ir vakarus užima Vakarų Alpių kalnagūbriai – Leponto Alpės, Peninų Alpės (jose stūkso Pjemonto aukščiausia vieta – Diufūro kalnas Monte Rosos masyve; 4634 m), Grajaus Alpės, Kotijaus Alpės, Pajūrio Alpės ir jų prieškalnės. Pjemonto pietuose iškilę Ligūrijos Apeninai, šiauriau jų – Langės ir Monferato aukštumos. Pjemonto rytuose plyti Po lygumos vakarinė dalis.

Klimatas Pjemonte pereinamasis iš mediteraninio į vidutinių platumų. Alpėse – vertikalusis zoniškumas. Per metus iškrinta nuo 700 mm kritulių (Po lygumoje) iki 2000 mm (Alpėse), daugiausia balandį–birželį ir spalį–lapkritį. Turine aukščiausia temperatūra liepą 29 °C, sausį 4 °C, žemiausia (atitinkamai) – 19 °C ir -2 °C.

Per Pjemontą teka Po upė ir jos intakai: kairieji – Sezija, Dora Baltėja, Dora Riparija, dešinieji – Varaita, Tanaras (su intakais – Belbu, Bormida), Skrivija. Pjemonto šiaurės rytuose telkšo Madžorės ežeras ir Ortos ežeras. Alpėse – ledynai.

Dirvožemiai žemesnėse kalnų dalyse – rudžemiai, aukščiau – jauražemiai, kalkžemiai, kalnų papėdėse – derlingi išplautžemiai, Monferato aukštumoje – akmenuoti rudžemiai. Alpių prieškalnėse ir šlaituose auga miškai. Įsteigtas Gran Paradizo nacionalinis parkas (Grajaus Alpėse); daug nacionalinių ir regioninių gamtos parkų. Šventieji Domodosolos ir Gifos kalnai (Pjemonto šiaurėje) 2003 m. įtraukti į UNESCO pasaulio paveldo sąrašą.

 Didžiausi miestai 

Nr.SavivaldybėGyv. skaičius (2010 m.)Plotas (km²)Gyv. tankumas (gyv./km²)Aukštis (virš jūros lygio)Provincija1Turinas906 381130,176.963239Turino provincija2Novara104 904103,021.018162Novaros provincija3Alesandrija94 785203,9746595Alesandrijos provincija4Astis76 498151,82504123Asčio provincija5Monkaljeris58 09047,631.220260Turino provincija6Kuneo55 614119,88464534Kuneo provincija7Kolenjas50 05718,122.763302Turino provincija8Rivolis49 53829,521.678390Turino provincija9Nikelinas48 89520,642.369229Turino provincija10Setimo Torinezė47 79032,371.476207Turino provincija11Verčelis47 04479,85589130Verčelio provincija12Bjela45 67146,68978417Bjelos provincija13Gruljaskas37 72713,122.875293Turino provincija14Pinerolas36 11750,28718376Turino provincija15Kjeris36 05854,30664305Turino provincija16Kazale Monferatas36 04186,32418116Alesandrijos provincija17Venarija Realė34 83820,291 717262Turino provincija18Alba31 39354,01581172Kuneo provincija19Verbanija31 18536,62852197Verbano-Kuzijo-Osolos provincija20Bra29 79859,61500285Kuneo provincija

 Šaltiniai 

Kategorija:Italijos regionai